

**แผนการจัดการเรียนรู้ที่ ๑**

**หน่วยการเรียนรู้ที่ ๑** สร้างคำตามความหมาย **เรื่อง** การสร้างคำในภาษาไทย

**วิชา** ภาษาไทย **ชื่อรายวิชา** ภาษาไทย ท ๒๒๑๐๑ **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๒ **ภาคเรียนที่** ๑ **ปีการศึกษา** ๒๕๖๐๒ **เวลา** ๒ คาบ/๑๐๐ นาที

**ผู้สอน** อาจารย์จารุวัลย์ พิมผนวช

**มาตรฐานการเรียนรู้**

 มาตรฐาน ท ๔.๑ เข้าใจธรรมชาติของภาษาและหลักภาษาไทย การเปลี่ยนแปลงของภาษาและพลังของภาษา ภูมิปัญญาทางภาษา และรักษาภาษาไทยไว้เป็นสมบัติของชาติ

**ตัวชี้วัด**

ท ๔.๑ ม.๒/๑ สร้างคำในภาษาไทย

**จุดประสงค์การเรียนรู้**

 ๑. นักเรียนสามารถบอกหลักการสร้างคำสมาสได้

 ๒. นักเรียนสามารถแยกคำสมาสธรรมดาและคำสมาสมีสนธิได้

 ๓. นักเรียนสามารถแยกการสร้างคำสมาสจากการสร้างคำในภาษาไทยแบบอื่นได้

**สาระสำคัญ**

การสร้างคำเป็นการนำคำมาสร้างเป็นคำใหม่ เพื่อให้เพียงพอต่อความต้องการใช้ในภาษาไทยมากขึ้น ซึ่งคำสมาสก็เป็นอีกหนึ่งการสร้างคำของไทย โดยการสมาสคำจะต้องเป็นคำที่มาจากภาษาบาลีและสันสกฤตเท่านั้นหากนำภาษาอื่นมารวมกันจะไม่จัดว่าเป็นคำสมาส

**สาระการเรียนรู้**

 ๑. หลักการสร้างคำสมาส

 ๒. ลักษณะของคำสมาส

 ๓. หลักการสังเกตคำสมาส

 ๔. หลักการอ่านคำสมาส

**คุณลักษณะอันพึงประสงค์**

 ใฝ่เรียนรู้

**สมรรถนะสำคัญ**

 ความสามารถในการคิด

**กิจกรรมการเรียนรู้**

**ชั่วโมงที่ ๑ - ๒**

กิจกรรมนำเข้าสู่บทเรียน

 ๑. นักเรียนและครูร่วมกันทบทวนความรู้เดิมเกี่ยวกับคำบาลีและสันสกฤต คำประสม คำซ้ำ คำซ้อน โดยตอบคำถามครูดังนี้

 - การสร้างคำในภาษาไทยที่นักเรียนรู้จักมีอะไรบ้าง

 แนวการตอบ คำมูล, คำประสม, คำซ้อน, คำซ้ำ, คำสมาส, คำแผลง

 - การสร้างคำแต่ละประเภทมีหลักการอย่างไร

 แนวการตอบ คำมูล อาจมีพยางค์เดียวหรือหลายพยางค์ เมื่อแยกแล้วแต่ละพยางค์ไม่มีความหมาย ส่วนใหญ่คำไทยแท้เป็นคำที่มีพยางค์เดียว เช่น พ่อ, แม่, พี่, น้อง คำหลายพยางค์ เช่น นาฬิกา มี ๓ พยางค์ อ่านว่า นา - ฬิ – กา ทะมัดทะแมง มี ๔ พยางค์ อ่านว่า ทะ – มัด – ทะ – แมง

 คำประสม คือ การนำคำมูลภาษาใดก็ได้มาตั้งแต่ ๒ คำขึ้นไปมาประสมกันเกิดเป็นคำหนึ่ง เช่น แม่ยาย, พ่อบ้าน, หมอดู

 คำซ้อน คือ คำประสมชนิดหนึ่งที่เกิดจากการนำเอาคำตั้งแต่สองคำขึ้นไปซึ่งมีเสียง
ต่างกัน แต่มีความหมายเหมือนกันหรือคล้ายคลึงกันมาซ้อนคู่กัน เช่น เล็กน้อย, ใหญ่โต, หนังสือหนังหา, ผลหมากรากไม้

 คำซ้ำ คือ การนำคำประเภทเดียวกัน ชนิดเดียวกันมาซ้ำ ๆ กัน มักจะมีไม้ยมก (ๆ) เป็นเครื่องสังเกต เช่น แดง ๆ ดำ ๆ ดี ๆ

 คำแผลง คือ คำที่สร้างขึ้นใช้ในภาษาไทยโดยเปลี่ยนแปลงอักษรที่ประสมอยู่
ด้วยวิธีตัด เติม หรือเปลี่ยนรูป แต่ยังคงรักษาความหมายเดิมอยู่ เช่น โอชะ เป็น โอชา สายดือ เป็น สะดือ

กิจกรรมพัฒนาผู้เรียน

๒. ครูบรรยายความรู้เรื่องการสร้างคำในภาษาไทย โดยมีเนื้อหาเกี่ยวกับหลักในการสร้างคำสมาส และตัวอย่างคำสมาสที่มักพบโดยใช้โปรแกรมนำเสนอข้อมูล

๓. นักเรียนจดบันทึกความรู้ที่ได้รับจากการเรียนเรื่องการสร้างคำสมาสลงสมุดจดบันทึก

๔. ครูยกตัวอย่างคำว่า ทันตแพทย์, มหาราช, ภยันตราย, ธันวาคม, พระธำมรงค์, พระสลา, ผลไม้, เทพเจ้า, พระโอษฐ์, ราชการ จากนั้นให้นักเรียนเลือกว่าคำใดเป็นคำสมาสและเป็นสมาสธรรมดาหรือสมาสมีสนธิแต่หากไม่ใช่คำสามาสคำนั้นเป็นการสร้างคำแบบใด

แนวการตอบ คำสมาสธรรมดา ได้แก่ มหาราช, พระโอษฐ์, ราชการ คำสมาสมีสนธิ ได้แก่ ทันตแพทย์, ภยันตราย, ธันวาคม, คำที่ไม่ใช่คำสมาส ได้แก่ พระธำมรงค์ (ธำมงรงค์เป็นคำเขมร), พระสลา (สลาเป็นคำเขมร), ผลไม้ (ไม้เป็นคำไทย), เทพเจ้า (เจ้าเป็นคำไทย)

๕. นักเรียนทำใบกิจกรรมการสร้างคำสมาสจากนั้นเฉลยท้ายคาบ

กิจกรรมรวบยอด

๖. นักเรียนและครูร่วมกันทบทวนความหมายของคำสมาส หลักการสร้างคำสมาส ข้อสังเกตใน การแยกคำสมาสทั้งสมาสธรรมดาและสมาสสนธิ

**สื่อการเรียนรู้/แหล่งการเรียนรู้**

 ๑. โปรแกรมนำเสนอเรื่อง การสร้างคำในภาษาไทย

 ๒. ใบกิจกรรม เรื่อง การสร้างคำในภาษาไทย

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ**การสร้างคำเป็นการนำคำมาสร้างเป็นคำใหม่ เพื่อให้เพียงพอต่อความต้องการใช้ในภาษาไทยมากขึ้น ซึ่งคำสมาสก็เป็นอีกหนึ่งการสร้างคำของไทย โดยการสมาสคำจะต้องเป็นคำที่มาจากภาษาบาลีและสันสกฤตเท่านั้นหากนำภาษาอื่นมารวมกันจะไม่จัดว่าเป็นคำสมาส | ใบกิจกรรมเรื่อง การสร้างคำในภาษาไทย | แบบประเมินใบกิจกรรมการ-สร้างคำสมาส | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **ตัวชี้วัด**ท ๔.๑ ม.๒/๕ รวบรวมและอธิบายความหมายของคำภาษาต่างประเทศที่ใช้ในภาษาไทย | ใบกิจกรรมเรื่อง การสร้างคำในภาษาไทย | แบบประเมินใบกิจกรรมการสร้างคำสมาส | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **คุณลักษณะอันพึงประสงค์**ใฝ่เรียนรู้ | ใบกิจกรรมเรื่อง การสร้างคำในภาษาไทย | แบบประเมินคุณลักษณะอันพึงประสงค์ | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **สมรรถนะสำคัญ**ความสามารถในการคิด | ใบกิจกรรมเรื่อง การสร้างคำในภาษาไทย | แบบประเมินสมรรถนะสำคัญของผู้เรียน | ได้คะแนนร้อยละ ๖๐ ขึ้นไปถือว่าผ่านเกณฑ์ |

ลงชื่อ.......................................................ผู้สอน ลงชื่อ.....................................................ครูพี่เลี้ยง

 (นางสาวศุจินธร สำราญศิริกุล) (อาจารย์จารุวัลย์ พิมผนวช)

 นักศึกษาฝึกประสบการณ์วิชาชีพครู ครูพี่เลี้ยง

**บันทึกหลังการสอน**

**๑. ผลการสอน**

.............................................................................................................................................................................. .............................................................................................................................................................................. .............................................................................................................................................................................. .............................................................................................................................................................................. ..............................................................................................................................................................................

**๒. ปัญหาและอุปสรรค**

.............................................................................................................................................................................. .............................................................................................................................................................................. ..............................................................................................................................................................................

**๓. ข้อเสนอแนะ**

.............................................................................................................................................................................. .............................................................................................................................................................................. ..............................................................................................................................................................................

 ลงชื่อ......................................................ผู้สอน

(นางสาวจารุวัลย์ พิมผนวช)

**ความเห็นของหัวหน้ากลุ่มสาระการเรียนรู้วิชาภาษาไทย**

.............................................................................................................................................................................. ..............................................................................................................................................................................

 ลงชื่อ................................................................

 (อ.ดร.บัวลักษณ์ เพชรงาม)

 หัวหน้ากลุ่มสาระการเรียนรู้วิชาภาษาไทย

**แบบประเมินสมรรถนะ**

ชื่อนักเรียน........................................................... ชั้น...........เลขที่.........ภาคเรียนที่...........ปีการศึกษา...............

**คำชี้แจง** การบันทึกให้กาเครื่องหมาย 🗸 ลงในช่องที่ตรงกับพฤติกรรมที่เกิดขึ้นจริง

|  |  |  |
| --- | --- | --- |
| **สมรรถนะด้าน** | **รายการประเมิน** | **ระดับคุณภาพ** |
| **ดีมาก****(๓)** | **ดี****(๒)** | **พอใช้****(๑)** | **ปรับปรุง****(๐)** |
| ความสามารถในการคิด | ๑.๑ มีความสามารถในการคิดวิเคราะห์ – สังเคราะห์ |  |  |  |  |
| ๑.๒ มีความสามารถในการสร้างองค์ความรู้ |  |  |  |  |

 ลงชื่อ ผู้ประเมิน

 (นางสาวศุจินธร สำราญศิริกุล)

 ครูผู้สอน

 วัน เดือน ปี ที่ประเมิน / /

**เกณฑ์การให้คะแนนระดับคุณภาพ**

 ดีมาก หมายถึง พฤติกรรมที่ปฏิบัตินั้นชัดเจนและสม่ำเสมอ ให้ระดับ ๓ คะแนน

 ดี หมายถึง พฤติกรรมที่ปฏิบัตินั้นชัดเจนและบ่อยครั้ง ให้ระดับ ๒ คะแนน

 พอใช้ หมายถึง พฤติกรรมที่ปฏิบัติบางครั้ง ให้ระดับ ๑ คะแนน

 ต้องปรับปรุง หมายถึง ไม่เคยปฏิบัติพฤติกรรมนั้นเลย ให้ระดับ ๐ คะแนน

**เกณฑ์การสรุปผล**

 ดีมาก หมายถึง คะแนนรวม ๖ คะแนน

 ดี หมายถึง คะแนนรวม ๔ – ๕ คะแนน

 พอใช้ หมายถึง คะแนนรวม ๓ คะแนน

 ต้องปรับปรุง หมายถึง คะแนนรวม ๐ – ๒ คะแนน

**แบบประเมินคุณลักษณะอันพึงประสงค์**

ชื่อ.....................................................................ชั้น...............เลขที่...........ภาคเรียนที่.........ปีการศึกษา...............

**คำชี้แจง** การบันทึกให้ทำเครื่องหมาย 🗸 ลงในช่องที่ตรงกับพฤติกรรมที่เกิดขึ้นจริง

**คุณลักษณะอันพึงประสงค์ : ใฝ่เรียนรู้**

|  |  |  |
| --- | --- | --- |
|  ที่ |  พฤติกรรม | ระดับการปฏิบัติ |
| เป็นประจำ(๓) | บางครั้ง(๒) | น้อยครั้ง(๑) | ไม่ทำเลย(๐) |
| ๑ | ตั้งใจเอาใจใส่และมีความเพียรพยายามในการเรียนรู้ |   |   |   |   |
| ๒ | ร่วมกิจกรรมการเรียนรู้ต่าง ๆ |   |   |   |   |
| ๓ | ศึกษาค้นคว้าหาความรู้จากหนังสือ เอกสาร สิ่งพิมพ์ สื่อเทคโนโลยีต่าง ๆ แหล่งเรียนรู้ทั้งภายในและภายนอกโรงเรียน และเลือกใช้สื่อได้อย่างเหมาะสม |   |   |   |   |
| ๔ | สามารถบันทึกสรุปความรู้ วิเคราะห์ ข้อมูลจากสิ่งที่เรียนรู้สรุปเป็นองค์ความรู้ |   |   |   |   |
| ๕  | แลกเปลี่ยนเรียนรู้ ด้วยวิธีการต่าง ๆ และนำไปใช้ในชีวิตประจำวัน |   |   |   |   |
| **รวมคะแนน/ระดับคุณภาพ** |   |   |

 ลงชื่อ...................................................ผู้ประเมิน

 (นางสาวจารุวัลย์ พิมผนวช)

วัน เดือน ปี ที่ประเมิน / /

**เกณฑ์การประเมิน**

|  |  |
| --- | --- |
| **ระดับคุณภาพ** | **เกณฑ์การตัดสิน** |
| ดีมาก | ได้คะแนนรวมระหว่าง ๑๓-๑๕ คะแนน และไม่มีผลการประเมินข้อใดข้อหนึ่งต่ำกว่า ๒ คะแนน |
| ดี | ได้คะแนนรวมระหว่าง ๙-๑๒ คะแนน และไม่มีผลการประเมินข้อใดข้อหนึ่งต่ำกว่า ๐ คะแนน |
| พอใช้ | ได้คะแนนรวมระหว่าง ๕-๘ คะแนน และไม่มีผลการประเมินข้อใดข้อหนึ่งต่ำกว่า ๐ คะแนน |
| ปรับปรุง | ได้คะแนนรวมระหว่าง ๐-๔ คะแนน  |